पिछड़ों को भी सम्मान देती है भाजपा : दुग्गल
सिरसा | भाजपाअनुसूचित जाति वित्त एवं विकास निगम की चेयरपर्सन सुनीता दुग्गल अपने सिरसा दौरे के दौरान भाजपा अनुसूचित मोर्चा के नवनियुक्त जिला उपाध्यक्ष पूर्ण मांडी के आवास पर पहुंची जहां मोर्चा कार्यकर्ताओं की ओर से उनका स्वागत किया गया। दुग्गल ने कार्यकर्ताओं से कहा कि देशभर में भाजपा ही एकमात्र ऐसी पार्टी है, जो सभी वर्गों को पूरा मान-सम्मान देती है। देशभर में पिछड़े एवं अनुसूचित जाति के लिए सरकार कई योजनाओं को लागू करने जा रही है। इसके अतिरिक्त सरकार की ओर से स्टेंडअप इंडिया योजना के तहत बैंक से ऋण लेकर खुद का रोजगार लगाया जा सकता है। जिला उपाध्यक्ष पूर्ण मांडी, रामचंद्र सहारण, कर्मजीत, राजकुमार, सुरेश पंवार, तरूण गुलाटी, रोहित मेहता, जोगेंद्र सोनी, नवीन रोड़ी, छिंद्र कंबोज, दीपक ठाकुर, मनीकरण खुराना, लालचंद मांडी, संजीव मौजूद रहे।
hin_Deva hin_Deva